Նիքի Մինաժ

**Օնիկա Տանյա Մարաժ,** ավելի հայտնի որպես **Նիքի Մինաժ** (, **Nicki Minaj**, ), ամերիկացի ռեփեր և դերասանուհի։ Նրա տաղանդը նկատել է ռեփեր Լիլ Ուեյնը։ 2009 թվականի օգոստոսին Նիքի Մինաժը պայմանագիր է կնքում «Young Money Entertainment» խմբի հետ։

Պայմանգրի ժամկետի ավարտից հետո նա սկսում է աշխատել իր դեբյուտային «Pink Friday» ալբոմի վրա, որը թողարկումից հետո առաջին շաբաթում «Billboard 200»-ում գրավում է երկրորդ հորիզոնականը, իսկ մի քանի շաբաթ հետո՝ գլխավորում այն։ 2010 թվականին Մինաժը դարձավ միակ կին անհատ արտիստը աշխարհում, ում 7 երգերը միաժամանակ գտնվել են «Billboard Hot 100»-ի չարթում։ Նիքիի երկրորդ` «Your Love» սինգլը զբաղեցրել է «Billboard Hot Rap Songs» չարթի առաջին հորիզոնականը։ «Pink Friday» ալբոմն իր թողարկումից մեկ ամիս հետո ստացել է պլատինե հավաստագիր` Ձայնագրման ամերիկյան կազմակերպությունների ասոցիացիայի կողմից (ՁԱԿԱ, անգլ.՝ *Recording Industry Association of America*, *RIAA*)։ Ավելի ուշ «Super Bass» սինգլը դառնում է համաշխարհային հիթ և ճանաչվում 2011 թվականի ամռան լավագույն երգն ԱՄՆ-ում։

Նիքի Մինաժը նկարահանվել է մի շարք ֆիլմերում՝ խաղալով այնպիսի դերասանների հետ, ինչպիսիք են Քեմերոն Դիասը, Լեսլի Մանը, Քեյթ Ափթոնը, Նիկոլայ Կոստեր Վալդաուն և այլք։

## Վաղ տարիներ
Ծնվել է 1982 թվականի դեկտեմբերի 8-ին Տրինիդադ և Տոբագոյում։ Նա ունի հնդկական, չինական և աֆրիկյան արմատներ։ Սովորել է «Elizabeth Blackwell Middle School 210» դպրոցում և նվագել է կլառնետ։ Դպրոցն ավարտելուց հետո ընդունվել է «Fiorello H. LaGuardia» երաժշտական դպրոցը, որի ընդունելության քննության ժամանակ կորցրել է ձայնը։

Մարաժ ազգանունը հնդկական է, իսկ Օնիկա անունը՝ աֆրիկյան։ Նիքին Սենտ Ջեյմս քաղաքում ապրել է տատիկի հետ մինչև 5 տարին լրանալը, քանի դեռ իր ծնողները ապրելու վայր էին փնտրում Նյու Յորքում։ Նիքին մոր հետ հաճախ էր գնում Նյու Յորք, մինչև վերջնականապես տեղափոխվել է նրա մոտ։ Նիքիի հայրը հարբեցող և թմրամոլ էր։ Նա հաճախ էր ծեծում կնոջը, իսկ մեկ անգամ նույնիսկ ուզեցել է սպանել նրան՝ հրդեհելով տունը։ Տնային կռիվների պատճառով Նիքին հաճախ էր բացակայում տնից։ Երբեմն նա օրերով նստում էր իր ավտոմեքենայում՝ գրելով ստեղծագործություններ, որոնք ավելի ուշ դարձել են երգեր։

## Կարիերա
### 2007-2009. կարիերայի սկիզբ, պայմանագիր Young Money-ի հետ
250px|մինի|աջից|Նիքի Մինաժը և Բրիթնի Սփիրսը
Նիքի Մինաժն իր առաջին «Playtime Is Over Dirty Money Records» հավաքածուն թողարկել է 2007 թվականին։ Իր 2-րդ՝ «Sucka Free» հավաքածուն նա թողարկել է 2008 թվականի հուլիսի 7-ին։ 2009 թվականին Լիլ Ուեյնը նրան գրանցում է «Young Money Entertainment»-ում, որտեղ նա միակ աղջիկ ռեփերն էր։ Մինչ այժմ նա հանդես է գալիս «Young Money Entertainment» խմբում։

### 2010-2011. ''Pink Friday''
«Young Money Entertainment» գալուց հետո սկսում է աշխատել իր առաջին՝ «Pink Friday» ալբոմի վրա։ Այս ալբոմը թողարկվում է 2010 թվականի նոյեմբերի 19-ին։ Սկավառակը վաճառվել է 2 տարբերակով՝ 13 երգ (օրիգինալ տարբերակ), 17 երգ (բոնուս տարբերակ)։

«Pink Friday» ալբոմի հասույթը ներկա պահին կազմում է 3.8 մլն ԱՄՆ դոլար։ Ալբոմի սինգլներ են դարձել 8 երգեր` «Your Love» (հուլիսի 1, 2010), «Check It Out» (սեպտեմբերի 3, 2010), «Right Thru Me» (սեպտեմբերի 24, 2010), «Moment 4 Life» (դեկտեմբերի 7, 2010), «Did It On’em» (մարտի 7, 2011), «Super Bass» (ապրիլի 5, 2011), «Girls Fall Like Dominoes» (ապրիլի 11, 2011), «Fly» (օգոստոսի 30, 2011)։ Ամենահաջողված սինգլը համարվում է «Super Bass»-ը, որը դարձել է համաշխարհային հիթ։ «Pink Friday» ալբոմը Նիքի Մինաժին բերեց համաշխարհային ճանաչում։

2011 թվականին Նիքի Մինաժի կատարած երկու երգեր ընդգրկվեցին ֆրանսիացի դիջեյ Դեյվիդ Գետտայի ալբոմում։ Ինչպես նաև նա մասնակցություն է ունեցել «Սառցե դարաշրջան» մուլտֆիլմի ստեղծմանը՝ հնչյունավորելով մուլտֆիլմի գլխավոր հերոսներից մեկին։ Տարվա վերջում սկսել է ձայնագրել 2-րդ լիամետրաժ ալբոմը՝ «Pink Friday: Roman Reloaded»-ը։

### 2011-2012 (սեպտեմբեր). ''Pink Friday: Roman Reloaded''
[200px|մինի|աջից|Նիքի Մինաժը [Քեթի Փերրիի հետ՝ համերգի ժամանակ]]
2011 թվականի նոյեմբերին Նիքի Մինաժն իր թվիթերյան էջում հայտնել էր իր նոր ալբոմի խորագիրն ու թողարկման ամսաթիվը։ Իբր հետաքրքրություն առաջացնելու նպատակով նա հրապարակում է «Stupid Hoe» սինգլը, որի հիման վրա նկարահանված տեսահոլովակն արգելվել է 87 երկրներում։ 2012 թվականի փետրվարի 14-ին թողարկվեց «Starships» լիամետրաժ սինգլը, որը հետագայում ունեցավ համաշխարհային տարածում և դարձավ հիթ։ Նիքի Մինաժը մասնակցություն է ունեցել Մադոննայի ալբոմի ձայնագրությանը՝ նրա հետ կատարելով 2 երգ։ 2012 թվականի ապրիլի 2-ին թողարկվեց Նիքիի մյուս ալբոմը, որը կոչվեց «Pink Friday: Roman Reloaded»:Այն ներառում է 19 երգ, որոնցից 5-ը դարձել են սինգլներ։ Հետագայում հայտարարվեց, որ Նիքի Մինաժը աշխատում է իր նոր և առաջին մինի-ալբոմի վրա, որը հետագայում թողարկվեց 2012 թվականի նոյեմբերի 19-ին։

### 2012 (սեպտեմբեր)-2013. ''Pink Friday: Roman Reloaded - The Re-Up և American Idol''
2012 թվականին նա Ալիշա Քիզի հետ միասին թողարկել է «Girl on Fire» սինգլը։ Հետո թողարկվեց «Freedom» սինգլը։ Նիքի Մինաժն այդ երգն առաջին անգամ կատարել է «American Music Award 2012»-ի ժամանակ։ «Pink Friday։ Roman Reloaded - The Re-Up» ալբոմը «Pink Friday։ Roman Reloaded»-ի վերաթողարկված տարբերակն է։ «Pink Friday։ Roman Reloaded - The Re-Up» ալբոմի սկավառակը վաճառվել է 40.000 օրինակով։ Սկավառակները վաճառվել են «Pink Friday: Roman Reloaded» կոմպլեկտով՝ նաև DVD ձևաչափով։ 2012 թվականի վերջին արտադրվել է 2 կոսմետիկ միջոցներ Նիքի Մինաժի և «MAC Cosmetics»-ի կողմից։ Ինչպես նաև Նիքի Մինաժը կնքել է պայմանագիր հագուստ արտադրող ընկերության հետ. պայմանագրում նշված էր, որ նա հետագայում կարող է ստեղծել հագուստի իր հավաքածուն։ 2013 թվականի հունվարի 16-ին թողարկվեց «American Idol» շոուի առաջին էպիզոդը, որտեղ Նիքի Մինաժն ընդգրկված էր ժյուրիի կազմում։ Առաջին էպիզոդն ունեցավ 11.000.000 դիտում։ Հենց այդ շոուի ժամանակ էլ նա մեծ վիճաբանություն ունեցավ հայտնի երգչուհի Մրայա Քերի հետ։ Հետագայում Նիքի Մինաժը հայտարարեց, որ կոնֆլիկտը հարթվել է։

### The Pinkprint
«Twitter»-ի միջոցով մի օգտատեր Նիքիից հարցրել էր, թե արդյոք 3-րդ ալբոմը պետք է կոչվի «The Pinkprint», որին Նիքին պատասխանել էր բացասական կերպով։ Բայց ավելի ուշ պարզ դարձավ, որ ալբոմը հենց այդպես էլ կոչվելու է։ 2014 թվականի մայիսի 21-ին Նիքի Մինաժը թողարկում է «Pills N Potions»-ը, «The Pinkprint» ալբոմի առաջին սինգլը։ 2014 թվականի օգոստոսին թողարկվեց 2-րդ սինգլը՝ «Anaconda» անվանումով, հետո թողարկվել է ևս 5 սինգլ, դրանք են՝ «Only», «Bed of Lies», «Truffle Butter», «The Night Is Still Young» և «Trini Dem Girls»։ «The Pinkprint» ալբոմը թողարկվել է 2014 թվականի դեկտեմբերի 12-ին։

### 2016 թվական
2015 թվականի մայիսին Նիքին մասնակցել է «Վարսավիրանոց։ Հաջորդ սանրվածք» ֆիլմի նկարահանումներին։ 2016 թվականի ապրիլի 15-ին եղավ ֆիլմի պրեմիերան, և կինոնկարը քննադատության արժանացավ, Rotten Tomatoes կայքում միջին հաշվով հավաքելով 93%։ Նաև Նիքին նշել է, որ ինքն իրականացնում է մի ծրագիր, սակայն որոշ ժամանակ անց նա հայտարարել է ծրագրի հետաձգման մասին։

## Արտիստիզմ
Նիքի Մինաժն իր համերգների և տեսահոլովակների ընթացքում հաճախ օգտագործում է դեկորատիվ կոստյումներ և կեղծամներ, ինչի պատճառով նրան նմանեցնում են Լեդի Գագայի հետ։ Եվ նրան հաճախ անվանում են «Սև Լեդի Գագա»։ Նիքի Մինաժի սիրելի դիզայներներն են Ալեքսանդր ՄակՔուինը, Դոնատելա Վերսաչին և Քրիստիան Լուբուտեն։ «The Huffington Post»-ը Նիքի Մինաժի ոճն անվանել է «ռիսկային», «հագուստի խիզախ ընտրություն» և «ոչ ավանդական»՝ նշելով, որ դրանք շատ գունեղ են և խենթ։ Նիքի Մինաժը շատ անգամ հրավիրվել է տարբեր մոդելային փառատոնների։ Նիքի Մինաժը 2011 թվականին «Victorias Secret» շոուի ժամանակ կատարել է «Super Bass» երգը։

## Ալտեր էգո
250px|մինի|աջից|Նիքի Մինաժը MTV Video Music Awards 2010 մրցանակաբաշխության ժամանակ
Երբ Նիքի Մինաժը մեծացավ, նրա ընտանեկան կյանքը գնալով դառնում էր քաոսային։ Ընտանիքում հաճախ էին լինում վեճեր։ Այդ անկումից փրկվելու համար նա հորինում էր տարբեր կերպարներ։ «New York Magazine»-ի հետ հարցազրույցում նա ասաց, որ կռիվներից խուսափելու համար նա հաճախ իրեն պատկերացնում էր որպես ուրիշ մարդ։ «Քուքին» իր առաջին անձն էր, որ մնաց իր հետ երկար ժամանակ։ Հետո ի հայտ եկավ «Հարաձյուկո Բարբին», ապա «Նիքի Մինաժը»։ Նիքիի սիրած գույնը վարդագույնն է։

2010 թվականի նոյեմբերի 18-ին Նիքի Մինաժը ներկայացրեց իր նոր ալտեր էգոն, որին անվանել է «Նիքի Թերեզա»։ Ինչպես նաև 2010 թվականի դեկտեմբերի 6-ին Նիքի Մինաժը հայտնվել է «Lopez Tonight»-ում և հաղորդավարին է ներկայացրել իր ալտեր էգոն` իսպանական ոճով, որն անվանվել է «Ռոսա». արտասանվում է որպես «Ռ-ռ-ռ-ռ-ռոսա»։ Այդ ժամանակ Նիքին ունեցել է գույնզգույն մազեր։

Իր ալբոմի թողարկման համար նա ստեղծել է նոր ալտեր էգո, որին անվանել է «Ռոման Սոլանսկի»։ Նիքի Մինաժն ասել է, որ «Ռոմանն» իր զույգ եղբայրն է։ Նիքին ասել է նաև, որ ինքն այդ ալտեր էգոն ընդունում է, երբ շատ ջղային է լինում։ «Ռոմանը» վուլգար կերպար է Լոնդոնից։

«Ռոմանն» ունի մայր, որի անունը «Մարտա Զոլանսկի» է։ «Ռոմանի» մայրը Մեծ Բրիտանիայից է։ «Ռոմանն» ու իր մայրն առաջին անգամ հայտնվել են «Roman’s Revenge» երգում։ Մարտա կերպարը ներկայացվել է նաև «Moment 4 Life» երգի տեսահոլովակում, որտեղ նա հանդիսանում է Նիքի Մինաժի կնքամայրը։

## Հետաքրքիր փաստեր
* 2013 թվականին նրա մտահղացումով արտադրվում է «Myx Moscato» ալկոհոլային խմիչքը և վաճառվում է «KMART» խանութների ցանցում։
* Նա 10 տարուց ավելի ապրել է Սաֆարի Սամուելսի հետ, սակայն նրանք բաժանվել են 2014 թվականին։
* Նիքին ունի վարդագույն Lamborghini Veneno:
* 2010-2015 թվականներին նա եղել է միակ ռեփերը, ով 5 անգամ անընդմեջ հաղթել է «BET Awards» մրցույթը։
* 2011 թվականին սպանվել է Նիքիի զարմիկը, որին նա նվիրել է տողեր «Champion» և «All Things Go» երգերում։
* 16 տարեկանում աբորտ է արել, դրա մասին ասում է «Autobiography» և «All Things Go» երգերում։
* Նիքին իր ձախ ձեռքին ունի չինարեն հիերոգլիֆներից կազմված դաջվածք՝ 上帝與你常在 (*shàngdì yǔ nǐ cháng zài*), ինչը նշանակում է *Աստված միշտ քեզ հետ է*։
* Նիքի Մինաժի պրոֆեսիոնալ ոճաբանը Ռուշկա Բերգմանն է։
* 2015 թվականի օգոստոսին Մադամ Տյուսոյի թանգարանում տեղադրվել է Նիքի Մինաժի մոմե արձանը։
* Նիքին մտնում է «Forbes»-ի թոփ-30 ամենահարուստ ռեփերների ցանկի մեջ։ Նիքիի կարողությունը ներկա պահին գնահատվում է 70.000.000 ԱՄՆ դոլար։ 2013 թվականին նա համարվել է աշխարհի 4-րդ ամենահարուստ ռեփերը։ 2015-ին զբաղեցրել է նույն ցանկի 9-րդ տեղը՝ աշխատելով ևս 21.000.000 ԱՄՆ դոլար։

## Ֆիլմագրություն
* 2012 - Սառցե դարաշրջան 4։ Մայրցամաքային տեղաշարժ - Ստեֆի (ձայնակցում)
* 2014 - Այլ կին - Լիդիա
* 2014 - The Pinkprint Movie - գլխավոր դերակատար
* 2016 - Վարսավիրանոց 3 - Դարիա

## Մրցանակներ և անվանակարգեր
2010 - [//en.wikipedia.org/wiki/BET Awards BET Awards]
Լավագույն ակումբ (Young Money) (հաղթող)
* Լավագույն նոր արտիստ (Young Money) (ներկայացված)
* Viewer’s Choice: «BedRock» (Young Money feat. Lloyd) (ներկայացված)
* Լավագույն հիփ-հոփ արտիստ (հաղթող)
* Լավագույն նոր արտիստ (հաղթող)
* Օրիգինալ ոճի մրցանակ (հաղթող)
* Երկրպագուների կողմից ճանաչված (հաղթող)
* Տարվա հասլեր (ներկայացված)
* Տարվա լիրիկ (ներկայացված)
2010 - Teen Choice Awards
* Choice Breakout Artist - կանայք (ներկայացված)
2010 - MTV Video Music Awards
* Լավագույն նոր արտիստ. «Massive Attack» (Sean Garrett-ի հետ միասին) (ներկայացված)
2010 MOBO Awards
* Լավագույն այլազգի կատարող (ներկայացված)
2011 - MTV Video Music Awards
* Լավագույն հիփ-հոփ վիդեո (հաղթող)
* Լավագույն կանացի վիդեո (ներկայացված)
* Լավագույն համագործակցում (Drake-ի հետ միասին) (ներկայացված)
2011 - American Music Awards
* Լավագույն ռեփ, հիփ-հոփ արտիստ (հաղթող)
* Լավագույն ռեփ, հիփ-հոփ ալբոմ (հաղթող)
2011 - BET Awards
* Լավագույն ռեփ, հիփ-հոփ արտիստ (կին) (հաղթող)
2012 - Grammy Awards
* Լավագույն R&B ալբոմ (ներկայացված)
*Լավագույն նոր արտիստ (ներկայացված)
2012 - Video Music Awards
* Լավագույն կանացի վիդեո (հաղթող)
2012 BET Awards
* Լավագույն հիփ-հոփ արտիստ (հաղթող)
2013 - American Music Awards
* Լավագույն ռեփ, հիփ-հոփ արտիստ (հաղթող)
2013 - Billboard Music Awards
* Թոփ ռեպ արտիստ (հաղթող)
2013 - BET Awards
* Լավագույն հիփ-հոփ արտիստ (հաղթող)
2014 - [//en.wikipedia.org/wiki/BET Awards BET Awards]
* Լավագույն հիփ-հոփ արտիստ (հաղթող)
2014 - MTV Europe Music Awards
* Լավագույն հիփ-հոփ կատարող (հաղթող)
* Լավագույն կին կատարող (ներկայացված)
* Լավագույն տեսք (ներկայացված)
* Երկրպագուների լավագույն աջակցություն (ներկայացված)

## Սկավառակագրություն
250px|մինի|աջից
### Ստուդիական ալբոմներ
* 2010 - Pink Friday
* 2012 - Pink Friday։ Roman Reloaded
* 2014 - The PinkPrint
* 2018 - Queen
* 2023 - Pink Friday 2 

### Համատեղ ալբոմներ
* 2009 - We Are Young Money (Young Money-ի հետ)
* 2012 - YMCMB (Young Money-ի հետ, Cash Money Records)
* 2014 - Rise Of Empire (Young Money-ի հետ)

### Միքսթեյփներ
* 2007 - Playtime Is Over
* 2008 - Sucka Free
* 2009 - Beam Me Up Scotty

### Տեսահոլովակներ

## Ծանոթագրություններ

## Արտաքին հղումներ
* 
* 
* 

Կատեգորիա:Ամերիկացի դերասանուհիներ
Կատեգորիա:Ամերիկացի ռեփերներ
Կատեգորիա:Բեմական կեղծանուններ